په کابل کی امنیتی وضع 'ورځ په ورځ خرابېږی'
په کابل کی امنیتی  وضع ورځ په ورځ خرابېږی او د ورځپاڼو او مطبوعاتو توجه یې وراړولې ده.
د سیډنی مارنینگ هیرالډورځپاڼه لیکی څه موده مخکی په کابل کی وضع دونه خرابه نه وه او که د بېامنیت خبری کېدلې نو زیاتره یې د هلمند او کندهار په څېر په لیری پرتوولایتونو اړه درلوده. مگر په دې وروستیو وختونو کی د عراق په څېر، د بمونوحملې، قتلونه، سړی تښتوني، پر خارجی موسسو او ډیپلوماټیکو دفترونو اوحکومتی وداینو باندی حملې زیاتی سوي دي. طالبان په دې کی څو هدفونه لری.دوی غواړی چی افغانان له خپل حکومت او د هغاوی له خارجی ملاتړ کونکو څخهبېل کړی، د اروپایی حکومتونو اراده وازمیې ، او دغه ارز غواړی د بشریمرستو موسسې وارخطا کړی. دوی غواړی هغه هیوادونه چی د واشنگټن سره کلک ولاړنه دي له میدانه وباسی، او دعراق په څېر په گډوډی کی جنایتونه زیات کړي،شته من خلک وتښتوي او د هغوی د خوشی کولو په بدل کی پیسې ترلاسه کړي اوجېبونه ډک کړی. د سیډنی هیرالډ ورځپاڼه وایی طالبانو ځانونه کابل ته رسوليدي او په حکومتی موسساتو کی یې نفوذ کړی دی او ځینی عسکر او پولیس هغویته اطلاعات ورکوي. ورځپاڼه وایی اوس زیاتره خارجیان له وسله والو محافظینوسره گرځی او هغو ځایونو او رستورانونو ته نه سی ورتللای چی مخکی به ډېرزیات خارجیان ورتلل. اوس د کابل د ښار تقریبا پنځه زره خارجی اوسېدونکيزیاتره د ټروریسټی حملو له وېری له خپلو ودانیو څخه نه سی وتلای. ډېرافغانان په خپلو موبایل ټلفونونو کی خارجی نمبرونه او د افغانستان حکومتینمبرونه نه پرېږدي ځکه چی طالبانو ته پلمه په لاس ورځي او د هر سړي څخه د هغه د اړېکو په باب پوښتنی او تحقیقات کوی. ورځپاڼه وایی چی طالبانو دروان کال په جریان کی په کابل کی ټروریسټی حملې ډېری زیاتي کړي دي. په ښارکی دننه یې د سرینا پر عصری هوټل باندی، چی زیاتره خارجیان پکښی اوسېدل،حمله وکړه اود اپرېل په میاشت کی یې د جشن د مراسمو په ترڅ کی پخپله پرجمهور ریس حامد کرزي باندی ډزی وکړې، او کله چی یې د جولای په میاشت کی دهند پر سفارات باندی حمله وکړه نو څه دپاسه شپېته تنه یې قتل کړل. د تېریمیاشتی په پای کی یې د اطلاعاتو او کلتور پر وزارت باندی ځان مرگي حملهوکړه. په کابل کی د هری حملې سره پر سړکونو باندی خنډونه زیاتېږی، لاریبندېږی او اغزن سیمونه ډېرېږی. ورځپانه وایی پهافغانستان کی په ځینو برخو کی بریالیتوبونه هم ترلاسه سوي دي، خو ناکامیدونه زیاتی دي چی دا یو څو بریالیتوبونه بېخی په حساب کی نه سی راتللای. لوېدیځ هیوادونه چی هر څه کوښښ کوی بیا هم دمخدره موادو د قاچاقبرانو،جنگ سالارانو او فاسدو حکومتی مقاماتو سره مخامخ کېږی. د کجکی بند ته دبرېښنا د تولید ډېر لوی ماشین ورسول سو او دا ډېره وړه خبره نه وه خو دهلمند د ولایت اوسېدونکي په دې عقیده دي چی یاغیان به په اسانی سره بیرتهحملې ورباندی وکړي او برېښنا به د چا په درد ونه خوری. دغه راز په میلیونوشاگردان اوس په ښونځیو کی درسونه وایی مگر داسی اټکل کېږی چی لږترلږه لسیا ډېر کلونه په کاردي چی د هیواد وضع بیرته عادی حال ته وگرځی نو داسیپېش بینی کېږی چی د ښونځیو څخه فارغ سوي شاگردان به د اجتماعی او اقتصادیستونزو له امله دونه په غوسه وي چی د څکومت دمخالفو یاغیانو ملاتړ بهکوی. ورځپاڼه وایی د اسټرالیا د سمندری قواو یو پخوانی منصبدار سیمونگیلبرټ رپوټ ورکوی چی تر کال ٢٠٠٥ پوری ما هر وخت دا تمه درلوده چی هر څهبه په لږ وخت کی سم سي خو په دې وروستیو شپو ورځو کی امنیت وضع دونه خرابهسوې ده چی سړی د هیڅ شی تمه نه سي کولای، او یوازي په دوو وروستیو هفتوکی سړي تښتونی په سلو کی پنځه اویا زیاتي سوي دي. ورځپاڼه وایی گیلبرټ اوسد کابل په ښار کی په خلاصه پښه نه گرځی او د پاسعارو بازار ته یوازي نهځی، حتی بانک ته، چی دده له کور څخه پنځوس میتره فاصله لری یوازي دتللوجرات نه کوی. دی وایی زه اوس په دې عقیده یم چی ایله په لسو کالو یا تر هغههم په زیاته موده کی د برېښنا چاره وسي او سړکونه ترمیم سی. گیلبرټ پوښتنهکوي چی ایا یو افغان پولیس به لس کاله خپل ژوند په خطر کی واچوی؟ یواحتمال خو دا دی چی د کابل څخه به نوی بغداد جوړېږی.